Ryan Crouser

Ryan Crouser (født 1992) er en kulestøter fra USA, som har gull i kulestøt fra sommer-OL 2016, sommer-OL 2020 og sommer-OL 2024 samt VM-gull i 2022 og i 2023. Han satte verdensrekord i kulestøt i 2021 og forbedret den i 2023 til 23,56 m.

Han kommer fra en familie med mange friidrettsutøvere; hans far (Mitch Crouser) var reserve på USAs OL-lag i diskos ved sommer-OL 1984, hans onkel (Brian Crouser) deltok i spydkast ved sommer-OL 1988 og 1992, hans søskenbarn (Sam Crouser) deltok i spydkast ved sommer-OL 2016 og hans søskenbarn Haley Crouser har også konkurrert i spydkast for University of Texas.NBC Olympics - RyanCrouser , besøkt 19. august 2016. 

 Idrettskarriere 
High school og College
Crouser gikk ved Sam Barlow High School i Gresham, og som sophomore (2.-års elev) satte han ny nasjonal sophomore-rekord i diskos (1,62 kg) med 61,72 meter. Dette var også high school-delstatsrekord, en rekord Sam Crouser slo året etter. Han vant kulestøt USAs uttakningskonkurranse for ungdoms-VM i friidrett 2009, med 21,55 meter, og ble dermed med i ungdoms-VM.USA Track & Field - 2009 World Youth T&F Trials - Shot Put Boys , besøkt 19. august 2016. Han vant også diskos ved dette uttaket.USA Track & Field - 2009 World Youth T&F Trials - Shot Put 4kg Youth Boys , besøkt 19. august 2016.] Ved ungdoms-VM vant han kulestøt, med ny mesterskapsrekord på 21,56 meter, og han fikk sølv i diskos, bak Hamid Manssour fra Syria. 

2010-sesongen ble ødelagt av en skade, men konkurrerte igjen i 2011, og satte nasjonal high school-rekord i kulestøt innendørs med 23,54 meter, og også i diskos utendørs med 72,40 meter. 

Ved NCAA-mesterskapet innendørs 2012 kom han på 5.-plass i kulestøt, og ved NCAA-mesterskapet utendørs kom han på 4.-plass i diskos. Han skadet hånden ved NCAA-mesterskapet innendørs, som også preget utendørssesongen dette året.Daily Texan Online - Ryan Crouser strives through injuries to earn Texas Relays win, besøkt 19. august 2016. Han stod over innendørssesongen i 2013 for å bli skadefri, og da han konkurrerte igjen utendørs vant han både Big 12 conference, med ny personlig rekord på 21,09 meter, og NCAA-mesterskapet utendørs 2013. 

I 2014 vant han sin første NCAA-mesterskapstittel innendørs i kulestøt, og han vant kulestøt ved NCAA-mesterskapet utendørs, der han skadet foten og måtte stå over finalen i diskos.Oregon Live - Ryan Crouser of Texas wins the shot, but it's a painful day for the former Barlow star, besøkt 19. august 2016. Han fikk sølv i kulestøt ved NCAA-mesterskapet innendørs i 2015, bak Stipe Žunić. Ved NCAA-mesterskapet utendørs slo han opp en gammel skade i tommelen, og endte på 5.-plass i både kulestøt og diskos.Oregon Live - Cousins Ryan and Sam Crouser share bittersweet day competing side-by-side at NCAA championships, besøkt 19. august 2016. 

Fordi han sto over («redshirted») 2013-sesongen innendørs kunne han konkurrere på collegenivå også i 2016, og vant Big 12-mesterskapet innendørs med ny personlig rekord på 21,73 meter. 

Profesjonell
Crouser vant USA-mesterskapet i friidrett 2016, som også var OL-uttak, og rett før mesterskapet satte han ny personlig rekord med 21,85 meter. Ved USA-mesterskapet forbedret han sin personlige rekord til 22,11 meter. 

Ved sommer-OL 2016 satte han ny personlig og olympisk rekord i kulestøt, med 22,52 meter, og vant denne øvelsen foran Joe Kovacs og Tomas Walsh.

Han vant også kulestøt i sommer-OL 2020 som ble arrangert i Tokyo i 2021, VM i kulestøt 2022 i Eugene og VM i kulestøt 2023 i Budapest.

Den 23. mai 2023 forbedret han sin verdensrekord i kulestøt til 23,56 m.
 Referanser 

 Eksterne lenker 




Kategori:Personer fra Clackamas County i Oregon
Kategori:Kulestøtere fra USA
Kategori:Olympiske mestere for USA i friidrett
Kategori:Verdensmestere i friidrett for USA
Kategori:USA-mestere i friidrett
Kategori:Deltakere for USA under Sommer-OL 2016
Kategori:Friidrettsutøvere under Sommer-OL 2016
Kategori:Medaljevinnere under Sommer-OL 2016
Kategori:Deltakere for USA under VM i friidrett 2017
Kategori:Deltakere for USA under Sommer-OL 2020
Kategori:Friidrettsutøvere under Sommer-OL 2020
Kategori:Medaljevinnere under Sommer-OL 2020
Kategori:Deltakere for USA under VM i friidrett innendørs 2022
Kategori:Deltakere for USA under VM i friidrett 2022
Kategori:Deltakere for USA under VM i friidrett 2023
Kategori:Deltakere for USA under VM i friidrett innendørs 2024
Kategori:Deltakere for USA under Sommer-OL 2024
Kategori:Friidrettsutøvere under Sommer-OL 2024
Kategori:Medaljevinnere under Sommer-OL 2024
Kategori:Deltakere for USA under VM i friidrett 2025